นางสุดารัตน์ ย้ำว่า สธ.ควบคุมโรคในคน ส่วนการควบคุมโรคระบาดในสัตว์เป็นหน้าที่ของกระทรวงเกษตรฯ ขอให้ถามรัฐมนตรีที่เกี่ยวข้องแต่ที่ผ่านมาก็ประสานงานข้อมูลกันอยู่ ห้องปฏิบัติการของ สธ.ตรวจหาเชื้อในคน ไม่ได้ตรวจหาเชื้อในสัตว์ ซึ่งต้องแยกกัน อย่างไรก็ตามเนื้อไก่และไข่ยังรับประทานได้ ขอเพียงปรุงให้สุก งดไข่ลวก ส่วนผู้ที่สัมผัสไก่ ทำงานในฟาร์ม ให้สวมถุงมือ รองเท้าบูท สวมเสื้อผ้าให้มิดชิด ล้างมือให้สะอาดหลังสัมผัสไก่ หากเป็นไข้สูงเกิน  38  องศาเซลเซียสรีบพบแพทย์ เพื่อตรวจหาเชื้อปอดบวม